รายการเดินหน้าประเทศไทย : 9 ของขวัญปีใหม่ ก้าวไปกับ พม.
พล.อ.อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ กล่าวในรายการเดินหน้าประเทศไทยว่า  กระทรวงการพัฒนาสังคมและความมั่นคงของมนุษย์ ได้จัด "9 ของขวัญปีใหม่ ก้าวไปกับ พม." เป็นของขวัญปีใหม่ของรัฐบาล เพื่อส่งความสุขให้กับประชาชนทุกกลุ่มเป้าหมาย ตั้งแต่เด็กแรกเกิดยันผู้สูงอายุทั่วประเทศ ประกอบด้วย ของขวัญเด็กแรกเกิด (ดย.) เป็นเช็คเงินสดชุด ของใช้เด็กแรกเกิดมูลค่า 1,000 บาท จำนวน 5,005 ชุด แอปพลิเคชันครอบครัว (สค.) บนมือถือ รู้สิทธิ รู้ช่องทาง รู้กฎหมาย Family Data (พส.) เปิดประตูเยี่ยมบ้านผู้มีรายได้น้อย 2.5 แสนครอบครัว วางแผนช่วยเหลือ ผู้สูงอายุอายุยืน...เยาว์ (ผส.) มอบของขวัญแก่ผู้อายุเกิน 100 ปี ทุกจังหวัด ศูนย์บริการคนพิการ 4 มุมเมือง (พก.) ที่อ้อมน้อย ลาดกระบัง สายไหม มีนบุรี 1300 โทรสุขทั่วไทย ยิ้มไกลทั่วโลก (สป.) สายด่วนช่วยเหลือสังคม 24 ชั่วโมง ลงเยี่ยมผู้ใช้บริการ ลด แลก แจก แถม (กคช.) ลดดอกเบี้ย ม.ค.-ก.พ.2561 แจกแบบบ้านผู้สูงอายุฟรี ลูกค้าใหม่ไม่เสียค่าธรรมเนียมการโอน มอบบ้านพอเพียงชนบท 2,561 หลัง (พอช.) ซ่อมแซมบ้านผู้มีรายได้น้อย 2,561 หลัง และลดอัตราดอกเบี้ยพิเศษ (สธค.) โรงรับจำนำ 3 ม.ค.- 31 ม.ค.2561
นพรุจ กล่ำทอง / สวท.